**Retningslinjer for økonomiske tildelinger til fylkesavdelinger og lokallag**

* *Vedtatt av Samfunnsviternes hovedstyre 2. des 2010 – gjelder fra 1. jan 2011*

Samfunnsviternes fylkesavdelinger og lokallag tildeles økonomiske midler til lokale aktiviteter etter følgende retningslinjer:

**Økonomisk støtte til fylkesavdelingene**

Fylkesavdelingen kan gis et fast beløp på kr 10 000,- til drift, herunder kostnader forbundet med årsmøter og styremøter.

Det kan søkes om støtte til utadrettede aktiviteter ut over støtten ovenfor, som f eks rekrutteringstiltak, medlemsmøter, nettverksbygging og arbeid for tillitsvalgte og lokallag. Vilkår for støtte er at midlene blir brukt til utadrettede aktiviteter i tråd med foreningens hovedmålsettinger: Lønns- og arbeidsvilkår, identitet/synlighet og rekruttering. Støtte forutsetter at handlingsplan er utarbeidet og innsendt sekretariatet. I vurderingen av støtten til denne typen aktiviteter vil følgende momenter vektlegges i denne rekkefølge:

1. Budsjettmessige føringer for Samfunnsviterne
2. Om aktiviteten er utadrettet og bygger opp under foreningens målsettinger: Lønns- og arbeidsvilkår, identitet/synlighet og rekruttering.
3. Om fylkesavdelingen har rapportert tilfredsstillende om hvordan tidligere års pengestøtte er brukt.
4. Hva den enkelte fylkesavdeling ble innvilget av økonomisk støtte året før, og effekten av tidligere tildeling
5. Størrelse på fylkesavdelingen

I tillegg kan det gis støtte til rimelige og normale reiseutgifter i områder med lange reiseavstander. Det forutsettes at slike utgifter holdes på et rimelig nivå, og at billigste reisemåte benyttes. Der egen bil etter avtale blir benyttet, refunderes kilometergodtgjørelse etter statens satser.

Det kan også gis støtte til følgende:

* Påskjønnelse/oppmerksomhet til tillitsvalgt eller medlem for særskilt frivillig innsats for Samfunnsviterne
* Spesielle markeringer

Der det legges opp til bevertning forutsettes det at den er enkel, og det gis ikke støtte til alkoholservering i forbindelse med medlemsmøter.

**Søknad om OU-midler**

Det kan også søkes om midler til opplæring av lokale tillitsvalgte. Dette forutsetter at opplæringen er innenfor rammen av retningslinjer for tildeling av OU-midler. Opplæringen må være i relasjon til følgende tema: Hovedtariffavtale, Hovedavtale, Lov og avtaleverk, personalpolitikk, IA /Sykefravær, omstilling og kommunikasjon. Søknad om midler til slik opplæring forutsetter at det sendes program for planlagt opplæringen, slik at sekretariatet kan vurdere om tiltaket kan dekkes av OU-midler.

Samfunnsviternes sekretariat kan få dekket kostnader via OU i statlig sektor, kommunal sektor og Spekter og HSH HUK området.

**Økonomisk støtte til lokallag**

Retningslinjene under dette punkt gjelder også studentlag.

Det kan søkes om støtte til å avholde medlemsmøter og styremøter på arbeidsplassen, som f.eks. rekrutteringstiltak og medlemsmøter. I vurderingen av støtten til denne typen aktiviteter vil følgende momenter vektlegges i denne rekkefølge:

1. Budsjettmessige føringer for Samfunnsviterne
2. Hva det enkelte lokallag ble innvilget av økonomisk støtte året før, og effekten av tidligere tildeling.
3. Størrelse på lokallaget

Det gis normalt ikke støtte med mer enn kr. 100 per medlem.

I tillegg kan det gis støtte til rimelige og normale reiseutgifter i områder med lange reiseavstander. Det forutsettes at slike utgifter holdes på et rimelig nivå, og at billigste reisemåte benyttes. Der egen bil etter avtale blir benyttet, refunderes kilometergodtgjørelse etter statens satser. Utgangspunktet må likevel være at dette er utgifter som søkes dekket av arbeidsgiver.

Det kan også gis støtte til følgende:

* Påskjønnelse/oppmerksomhet til tillitsvalgt eller medlem for særskilt frivillig innsats for Samfunnsviterne
* Spesielle markeringer

Der det legges opp til bevertning forutsettes det at den er enkel, og det gis ikke støtte til alkoholservering i forbindelse med medlemsmøter.

**Søknad om OU-midler**

Det kan også søkes om midler til opplæring av lokale tillitsvalgte. Dette forutsetter at opplæringen er innenfor rammen av retningslinjer for tildeling av OU-midler. Opplæringen må være i relasjon til følgende tema: Hovedtariffavtale, Hovedavtale, Lov og avtaleverk, personalpolitikk, IA /Sykefravær, omstilling og kommunikasjon. Søknad om midler til slik opplæring forutsetter at det sendes program for planlagt opplæringen, slik at sekretariatet kan vurdere om tiltaket kan dekkes av OU-midler.

Samfunnsviternes sekretariat kan få dekket kostnader via OU i statlig sektor, kommunal sektor og Spekter og HSH HUK området.

**Øvrige bestemmelser**

**A. Søknad om støtte**

Søknader med handlingsplan sendes sekretariatet innen rimelig tid før arrangementer. Sekretariatet behandler søknaden innen tre uker (og senest før det har gått tre uker fra det ble søkt). Der det innvilges støtte tildeles arrangementet et prosjektnummer av sekretariatet og det sendes et refusjonsskjema til ansvarlig for aktiviteten.

**B. Oppgjørsteknisk**

All støtte utbetales etter at detaljert regning med originalkvitteringer for aktiviteten er sendt sekretariatet. Unntaksvis utbetales beløpet på forhånd når etterbetaling ikke lar seg gjennomføre

Regningen må minst inneholde følgende:

1. Navn på fylkesavdelingen eller lokallaget som søkeravn på ansvarlig for aktiviteten
2. En kort redegjørelse over aktiviteten, samt angivelse av prosjektnummer som er tildelt, kontornummer for utbetaling og dato for aktiviteten.
3. Deltakerliste
4. Hva beløpet er brukt til

**C. Rapportering**

For å få god oversikt over den lokale aktiviteten i foreningen skal fylkesavdelinger og lokallag som mottar en støtte på over kr 10 000,- i løpet av budsjettåret må gi en skriftlig redegjørelse til sekretariatet om samlet aktivitet innen 1. mars året etter budsjettåret. (Gjelder alle økonomiske tildelinger og OU -tildelinger fra Samfunnsviterne og Akademikerne)

**D. Brudd på forutsetninger**

Dersom det er på det rene at bruken av midlene er brudd på vilkårene i disse retningslinjene, eller brudd på vilkårene for de tildelte midler etter søknad, vil utgiften ikke bli refundert. Klage på avslag kan fremmes for foreningens Hovedstyre.